MUNICIPIUL SATU MARE
CABINET VICEPRIMAR
Nr.47469/17.08.2026 
       
Băbțan Raul Gabriel, Viceprimar  al Municipiului Satu Mare, 
În temeiul  prevederilor art. 136 alin.(1) din Ordonanța de Urgență a Guvernului   nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect: ,, acordarea cu titlu gratuit a dreptului de uz şi servitute, către DELGAZ GRID S.A. asupra unei suprafețe de 60 mp din imobilul teren identificat cu nr. cadastral 183393 Satu Mare “, proiect în susținerea căruia formulez prezentul,	

                                   
                                          REFERAT DE APROBARE


           Prin Hotărârea Consiliului Local Satu Mare nr. 382/28.11.2024, s-a aprobat acordarea, cu titlu gratuit, în favoarea Societății Delgaz Grid S.A., a dreptului de uz și servitute asupra unei suprafețe de 30 mp din imobilul-teren înscris în Cartea Funciară nr.183393 Satu Mare, identificat prin nr. cadastral 183393, proprietatea publică a Municipiului Satu Mare.
            Ulterior, prin adresa înregistrată la Primăria Municipiului Satu Mare sub nr. 46944/13.08.2026, Societatea Delgaz Grid S.A. a solicitat suplimentarea suprafeței asupra căreia urmează să fie exercitat drepturil de uz și de servitute ca urmare a necesităților tehnice rezultate din implementarea proiectului de modernizare a Stației de Reglare Sector (SRS) gaze naturale situat pe strada Fântânii din Municipiul Satu Mare.
            Conform planului de situație care constituie Anexa la prezentul proiect de hotărâre, suprafața necesară pentru realizarea lucrărilor este de 60 mp, suprafață care  face parte din imobilul-teren înscris în Cartea Funciară nr. 183393 Satu Mare, cu nr. cadastral 183393, aflat în proprietatea publică a Municipiului Satu Mare.
             Lucrările proiectate sunt de interes public, Societatea Delgaz Grid S.A. Târgu Mureș, în calitatea sa de distribuitor de gaze naturale beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.
  Față de cele expuse mai sus, văzând prevederile art. 129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun aprobarea Consiliului local al municipiului Satu Mare, prezentul proiect de hotărâre.

                                VICEPRIMAR
                                                   Băbțan Raul Gabriel 

